Diari Oficial de la Generalitat Valenciana


Sumari del DOGV 6533, del 01-06-2011 (2011/5213)

Notificació de la interlocutòria dictada en el judici ordinari número 268/2009.
-------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5213


Organisme emissor
:   Jutjat d'Instrucció Número 1 de Dénia

Tipus de document
:   Anunci

Notificació de la interlocutòria dictada en el judici ordinari número 268/2009. [2011/5213]  
Judici ordinari 000268/2009  
Demandant: Hermanos Ballester Catalá.  
Procurador: Enrique Gregori Ferrando.  
Demandat: Marina Alta Investment, SL.  
Procurador:  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Diligència. Dénia, 4 de juny de 2009  
L'estenc jo, la secretària judicial, per fer constar que, el dia 24 de març de 2009, el procurador Enrique Gregori Ferrando, en nom i representació d'Hermanos Ballester Catalá, ha presentat al deganat un escrit de demanda de judici ordinari, a la qual adjunta documents numerats de l'1 al 22 i còpies de tot això. La demanda s'ha registrat amb el número 268/2009.  
En done compte. En done fe.  
  
Interlocutòria  
Jutgessa que la dicta: Marisa Fayos Bonell.  
Lloc: Dénia.  
Data: 4 de juny de 2009.  
Antecedents de fet  
Primer. El procurador Enrique Gregori Ferrando, que actua en nom i representació d'Hermanos Ballester Catalá, segons acredita amb el poder que hi adjunta, ha presentat demanda de judici ordinari, en què assenyala com a part demandada Marina Alta Investment, SL, amb domicili al carrer del Marqués de Campo, número 48, 2, Dénia, i demana que es dicte en el seu moment sentència sobre qüestió civil.  
Segon. L'actor expressa que la quantia de la demanda és de 17.932,52 euros.  
  
Fonaments de dret  
Primer. Una vegada examinada la demanda anterior, s'estima, vistes les dades i els documents aportats, que la part demandant compleix els requisits de capacitat, representació i postulació processals necessaris per a comparéixer en judici d'acord amb allò que s'ha determinat en els articles 6, 7, 23 i 31 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, aquest Jutjat té jurisdicció i competència objectiva per a conéixer-ne, segons els articles 37, 38 i 45 de la llei processal esmentada.  
  
Quant a la competència territorial , aquest Jutjat resulta competent en aplicació de l'article 51.  
Finalment, pel que fa a la classe de judici, la part actora, complint allò que estableix l'article 253.2 de la Llei d'Enjudiciament Civil nova, ha assenyalat la quantia de la demanda en 17.932,52 euros, i hi ha acompanyat documents relatius a la quantia, per la qual cosa pertoca substanciar el procés pels tràmits del judici ordinari, segons disposa l'article 249.  
Tercer. Per tot això, pertoca admetre a tràmit la demanda i, com estableix l'article 404 de la Llei d'Enjudiciament Civil nova, traslladar-la, i lliurar-ne la còpia i la dels documents que s'hi adjunten, a la part demandada, i citar-la, amb les advertències legals, perquè la conteste dins del termini de 20 dies hàbils comptadors des de l'endemà de la citació.  
  
Part dispositiva  
1. S'admet a tràmit la demanda presentada pel procurador Enrique Gregori Ferrando, en nom i representació d'Hermanos Ballester Catalá, contra Marina Alta Investment, SL, sobre qüestió civil.  
  
2. Traslladeu la demanda a la part demandada i lliureu-li una còpia d'aquesta i dels documents que s'hi adjunten; i citeu-la i lliureu-li una cèdula oportuna perquè la conteste dins del termini de 20 dies hàbils, comptador des de l'endemà de la citació.  
Advertiu a la part demandada que, si no hi compareix dins del termini, serà declarada en situació de rebel·lia processal (article 496.1 LECn). Advertiu-li, així mateix, que la compareixença en judici ha de fer-se per mitjà de procurador i amb assistència d'advocat (article 23 i 31 LECn).  
3. Porteu a efecte la citació a termini al domicili assenyalat per la part actora.  
Mode d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'interposarà per escrit dins del termini de cinc dies hàbils comptats des de l'endemà de la notificació, amb expressió de la infracció comesa al parer del recurrent, sense aquests requisits no s'admetrà el recurs (articles 451 i 452 de la LECn).  
Ho disposa i firma el jutge. En done fe.  
Firma de la jutgessa. Firma de la secretària.  
I com a conseqüència del parador ignorat de la demandada, estenc aquesta cèdula perquè valga de notificació.  
  
Dénia, 24 de març de 2011.- La secretària: M.ª Gracia Botella Espasa.